હેલ્થ ડેસ્ક: ચોમાસાની સિઝનમાં લોકોમાં રોગનું પ્રમાણ વધી જવાનાં મુખ્ય કારણો પરસેવો, ડિહાઇડ્રેશન, અલ્ટ્રાવાયોલેટ કિરણોની આડઅસર અને ભેજવાળું વાતાવરણ છે. વરસાદ અને ગરમીમાં ઘણી વખત નાની ફોલ્લીઓ, ચાઠાં, ખંજવાળ અથવા ખરતા વાળની ફરિયાદો સાંભળવા મળે છે. મોટા ભાગે લોકો આ શરૂઆતી નાનાં લક્ષણોની અવગણના કરે છે અને સમયસર સારવાર લેતા નથી, જેથી સામાન્ય અને સાદા રોગો જટિલ સ્વરૂપ ધારણ કરી શકે છે. જો વહેલી તકે ચામડીના સ્પેશિયાલિસ્ટનું માર્ગદર્શન લેવામાં આવે તો ત્વચા અને વાળની તંદુરસ્તી જળવાઈ રહે છે. ડર્મેટોલોજિસ્ટ એન્ડ કોસ્મેટોલોજિસ્ટ ડૉ. અંશુલ વર્મન જણાવી રહ્યાં છે ચોમાસામાં થતાં સ્કિનના રોગો વિશે.